
PARLAMENTUL ROMÂNIEI

CAMERA DEPUTAŢILOR
	               COMISIA JURIDICĂ,DE 

       DISCIPLINĂ ŞI IMUNITĂŢI
	
	      Bucureşti, 14.06.2012

      PL-x 111/2012


RAPORT

asupra proiectului de Lege pentru modificarea Legii nr.406 din 10 iulie 2001 privind acordarea unor drepturi persoanelor care au avut calitatea de şef al statului român

            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea Legii nr.406 din 10 iulie 2001 privind acordarea unor drepturi persoanelor care au avut calitatea de şef al statului român, transmis cu adresa nr. PL-x 111 din 4 mai 2012, înregistrat sub nr. 31/302 din 7 mai 2012. 
         Conform dispoziţiilor art. 75 alin. (1) din Constituţia României, republicată, şi ale art. 92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

       Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1188 din 09 noiembrie 2011.
       Proiectul de lege are ca obiect de reglementare modificarea Legii nr.406 din 10 iulie 2001 privind acordarea unor drepturi persoanelor care au avut calitatea de şef al statului roman, în sensul eliminării obligativităţii statului român de a pune la dispoziţia persoanelor care au avut calitatea de sef al statului a unei locuinţe de protocol, cu destinaţie de reşedinţă în folosinţă gratuită, precum şi limitarea indemnizaţiei lunare la cuantumul de 30% din indemnizaţia acordată Preşedintelui României în exerciţiu, faţă de 75%, cât este în prezent.
        În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 13 iunie 2012.
         În urma examinării iniţiativei legislative şi a opiniilor exprimate de către membrii Comisiei s-a hotărât, cu unanimitate de voturi, să se propună plenului Camerei Deputaţilor, respingerea proiectului de Lege pentru modificarea Legii nr.406 din 10 iulie 2001 privind acordarea unor drepturi persoanelor care au avut calitatea de şef al statului român, întrucât, în conformitate cu art. 30 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, instrumentul de prezentare şi motivare trebuie să îndeplinească anumite cerinţe, care nu sunt întrunite în cazul de faţă. Limitarea exerciţiului unor drepturi, chiar dacă nu este vorba de drepturi fundamentale, trebuie să fie justificată temeinic. 
        Din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi. 
       În raport cu obiectul şi conţinutul său, proiectul de lege face parte din categoria legilor ordinare. 

                  VICEPREŞEDINTE,      
           SECRETAR,

                    Florin IORDACHE                                               Gabriel ANDRONACHE

Consilier, Ciprian BUCUR

